Vzdignili so se iz droba zemlje in morskih globin.
Titani. Kraken. Kaidžu.
Njihovi boji so stresali zemljo in navduševali ljudi.
Človek in pošast sta se povezala in ustvarila največji šport vseh časov:
pošastni wrestling!
Iz starodavnih aren na vrhunske sodobne stadione.
Te redke zveri se bojujejo za slavo svojih mest.
Tekmujejo na svetovnem prvenstvu pošastnega wrestlinga.
Mesto Stoker na Avonu
nam je dalo najboljšo ekipo v wrestlingu vseh časov.
Rayburn in trener Jimbo Coyle. -Bravo! Tako se dela, as!
Devetkratna dobitnika širokega pasu sta vladala temu športu.
Do tragedije.
IZGUBLJENA NA MORJU RAYBURN IN JIMBO
Rayburn in Jimbo sta se na poti na dvoboj izgubila na morju.
KONEC DOBE RAYBURN IN JIMBO ZA VEDNO
Stoker je ostal brez upanja.
ZAPRTO
Zdaj si Stoker upa znova sanjati.
Jimbov varovanec Siggy Marley je našel novo pošast.
Megalovkarja.
Nocoj bodo v Stokerju odprli obnovljeni Stadion Jimba Coyla.
Meščani upajo, da bo njihov as odnesel največjo športno nagrado…
SVETOVNI POŠASTNI WRESTLING
Široki pas!
Dobrodošli na spopadu na Stadionu Jimba Coyla,
vesoljnem središču pošastnega wrestlinga.
Živjo, Fred! -Ojla, Winnie!
Znak z lovko je carski. -Hvala, Winnie.
V čast Megalovkarju. Posrečeno, a? -Zelo mi je všeč.
Stoker! -Stoker.
Čakaj! -Se vidiva notri, Fred.
Ja. Upam, da bomo zmagali.
ZAPRTO ZARADI SPOPADA!!
NOCOJŠNJI SPOPAD JE RAZPRODAN
Megalovkar! Megalovkar! To!
Želim si, da bi bil danes tu, oči.
Še pet minut, g. Remy. -Prav. Smo?
Tisti z vstopnicami za Slinasto območje, vrata C.
Živjo, Winnie. -Živjo, Susie. Petko.
Močno udari!
Oja! To bo super.
Winnie! Zeljna solata z ananasom in kečapom zate.
To! Hvala, Hoppy.
Carsko! -Vse bom vzel!
15 dolarjev. 22,54. Dva za 25 $.
Za vse jih je dovolj. Pomirite se. Prosim, potrpite.
Mami, ujemi!
Hvala. Že dolgo ni bilo toliko prometa.
Se vidiva na tribuni. -25 $.
Trener Siggy, kot Jimbov pomočnik ste krojili stokersko zgodovino wrestlinga.
Zdaj imate priložnost, da zmagate z Megalovkarjem.
Prej pa morate premagati prvaka.
Kralj Gorge je bil velik prvak.
Vendar se še ni srečal z Megalovkarjem.
Siggy hoče zmago na vsak način.
Po dveh rundah bo vsega konec.
V tretji rundi bo zmagal Megalovkar. -To je Winnie Coyle, Jimbova hči!
Tako je.
Ne me basat. -Tako je. Živjo, Carl.
Si obul nogavice za srečo? -Že tri tedne jih nosim.
Vonj imajo po…
Zmagi!
KRALJ GORGE NOSILEC PASU
MEGALOVKAR PRVAK ZAHODNE LIGE
SPOPAD ZA NASLOV
BORBA
Svetovni pošastni wrestling predstavlja smackdown v Stokerju!
V živo iz Stokerja na Avonu, Marc Remy.
Dobrodošli pred zasloni na pomembnem večeru pošastnega wrestlinga
v hramu, ki sta ga zgradila Rayburn in Jimbo.
Sem Tema Mcginthy in sem čisto preč od navdušenja.
Toda navdušenje spremlja tudi žalost, Marc.
Ne morem verjeti, da je minilo devet let, odkar smo izgubili Rayburna in Jimba.
Nihče ju ni prekašal. Pogrešamo ju.
Rayburn! Jimbo!
Poslušajte množico. To je res nekaj posebnega!
Jimbo! Rayburn!
Še nekaj trenutkov nas loči
od vprašanja, ali bo Megalovkar povrnil slavo Stokerju.
Dobrodošli navijači pošastnega wrestlinga z vseh kotičkov sveta.
Nocoj se bomo spopadli za široki pas.
To! -Stoker!
In zdaj, iz Stokerja na Avonu,
domači junak,
izzivalec,
Megalovkar!
To! Prižgite jih!
Novi ponos Stokerja je tu!
Pripravljen je. Glejte ga. -Zmagaj za Stoker, M!
Poslušajte to strast. -Ja!
Megalovkar! Tvojo življenjsko zgodbo sem si dal tetovirati.
Upam, da si pustil prostor za nocojšnjo zmago.
Premagal je vse v zahodni ligi in prišel do tega spopada.
Nasmeh! -Oja, tako je.
Kdo bi selfi? Jaz!
Kako sem lep!
Glejte te mišice. Saj mu bodo skočile iz vratu, Marc.
Ja, M! Napni kvadratke.
Občudujte tole. Tu sem.
Prihaja Kralj.
20-metrska gora čiste bolečine.
Slinasti, sluzasti. Britanski buldog, s katerim ni šale.
Kralj Gorge!
Priklonite se kralju.
Poreden kuža! -Konec je s tabo, Gorge!
Množica se je razvnela.
Domače občinstvo ne mara kralja. Nihče se ne priklanja.
OBMOČJE SLINE
Gospe, gospodje in pošasti!
Pa se spopadimo!
SODNIK
Pripravljena sem. Pa vi? Kdo bi protistresno kroglo?
Živčna se mi zdiš, Maddie. Izvoli. Vzemi protistresno kroglo.
Prvenstvo se je zače…
To je fantastično! Spektakularno! Naelektreno!
Dihaj, Fred.
To je obrnjena deteljica. Siggy je to pobral od mojega očka.
Mogoče bo zmagal.
Ne bom gledal. Gledam, ampak ne gledam.
Zbudi se, sodnik. -Spet ga je zgrabil za škrge.
Kaj dela? Načrta se mora držati.
Gorge iz irskega biča vsakič naredi leteči desnosučni laso.
Dajmo, M. Ne dovoli, da… Pazi na udarec s komolcem.
Vsi pričakujejo Megalovkarjevo zmago. Stari prvak pa ni za to.
Si videla? -Ja, sem.
Spet se je polizal po smrčku. Tik preden je…
Spet! -Kaj pa? Ne gledam.
To je tako… -Ja.
Očitno.
Winnie. Kam greš?
Oprostite, pazite na glavo. Moja krivda. Pazi na hrbet.
Pazi!
Gorge ga je stisnil s prijemom kokošje peruti.
Megalovkar je v težavah že na začetku spopada.
Tvegal bom in rekel,
da bo Kralj Gorge spet zmagal.
Konec prve runde.
Kaj delaš? To je tvoja priložnost.
Poslušaj me. Zberi se, spomni se načrta.
Spravi ga na zadnje tace, ga ovij z lovkami…
Čakajta. Ima… -Kaj?
Winnie. -Nekaj ga izdaja.
Kolikokrat ti moram reči? Deklice nimajo kaj iskati v ringu.
Vsakič oblizne nos.
Kaj pa govoriš? -Preden mahne, si oblizne nos.
Ima Winnie prav, Sig?
Priden si, a ne?
Priden kuža. Kdo je priden kuža?
Zdaj pa pojdi. -Napni vse moči in ga onesposobi.
Bravo, Winnie.
Ja!
Daj ga, Megalovkar!
Ja, M! Pokončaj ga!
M mu je zadal plavutni superudarec.
Omedlel je!
Uspelo nam je, Sig. Stoker je spet prvak.
Ja. Res je.
Oja, Stoker! V neimenovani tematski park grem!
M, pridi sem, orjak. Uspelo ti je, prvak si.
Bravo. Kaj ti pomeni zmaga?
Marc, veš kaj? To Megalovkarju pomeni ogromno.
Predvsem pa se moram zahvaliti Stokerju.
Rad te imam, Megalovkar!
To mesto je Megalovkarju dalo vse,
kar je Megalovkar potreboval,
da uresniči Megalovkarjeve sanje.
Rad te imam, Stoker!
Hvala, Stoker.
V mojem srcu boš imel vedno posebno mesto.
Kot mesto, ki ga je Megalovkar zapustil,
da bi šel v veliko veliko lepši kraj.
Kaj?
Resno? Stoker boš zapustil? -Seveda, Marc.
Zgodovino bom pisal. Svojo zgodovino.
Tega v Stokerju ne morem. Tu je že preveč zgodovine.
Zato bom svojo nadarjenost odnesel v Slitherpoole.
Ne! -Kaj se dogaja, očka?
Zakaj? Zakaj?
Jimothy! Pridi sem.
To je moja priložnost za slavo, Marc.
Samo ubijalski tvit končam.
Dobro zgledaš. Se lahko fotkava?
Pošlji. Super. Prav. Tako je, Marc.
Zdaj bo orjak lahko zmagoval tam, kjer to kaj pomeni.
Na lepem in velikem odru, kot je sam, saj veš, da si.
Govorim o Slitherpoolu.
Marc, se lahko zahvalim papiju, ker mi je kupil franšizo?
Uspelo nam je! Vse je mogoče! Hvala, papi.
Hvala še enkrat, Stoker. Rad vas imam. Adijo.
Greva, Sig. Megaloekspres bo odpeljal s postaje.
Žal mi je, Winnie. Z njim moram.
DOM RAYBURNA IN JIMBA
Megalovkarjev presenetljivi odhod iz Stokerja je pretresel svet športa.
Zakaj sem kupil ta trapast znak!
Kaj bomo? -Ne morem verjeti.
Mami, bo vse v redu?
Ne vem, ampak še kaj hujšega sva preživeli.
Bi neonskega? Seveda, sem rekel. Denar ni problem.
Ste videli moj frizerski salon?
Tvoj frizerski salon? Kaj pa moja nova tetovaža na…
Kaj bomo? -Gospod župan!
Pomirite se že!
Vem, da vas skrbi.
Navsezadnje smo vsi lastniki stokerskega stadiona.
Ne zavedate pa se,
da je zadeva veliko hujša, kot mislite.
Prosim?
Mestna svétnica vam bo razložila. Najbrž je itak ona kriva za vse.
Najlepša hvala, g. župan.
Mislim, da ste vi krivi. Preprosto bom povedala.
Zelo preprosto.
Stadion je bil zelo drag.
Brez pošasti ni denarja.
Brez denarja ni stadiona.
To je slabo za Stoker.
Se spomnite, ko je Pittsmore izgubil LeBrontozavra?
Ne Pittsmore! -Tako je. Ostal jim je le še
nezakoniti pošastni wrestling klub v zapuščeni tovarni kimavčkov.
Srhljivo grmenje.
Čakajte.
Povedati vam hočem, da obstaja rešitev.
Lastnik franšize iz Slitherpoola
nam je ponudil veliko denarja za stadion.
To! -Rešeni smo.
Ja, to je krasno.
Stadion bo zravnal z zemljo in postavil parkirišče.
Kaj? -Kaj?
Parkirišče?
Ja! S hitro prometno povezavo s Slitherpoolom.
Tega ne morete narediti s Stadionom Jimba Coyla. Ne!
Mesto bo bankrotiralo, če stadiona ne prodamo Jimothyju.
Brez pošastnega wrestlinga ni Stokerja.
Brez vsega bomo. -Parkirišče bomo imeli.
Ne morete podreti vsega, kar sta ustvarila moj oče in Rayburn.
Nikoli se nista vdala. Veste, kaj je oče vedno govoril?
"Ko te spravijo na tla, vstaneš."
To ne bo poravnalo mojih računov, Winnie.
Vse sem vložila vanj. -Kaj naj naredim?
Zelo mi je žal. Posojilo za stadion zapade čez 90 dni.
Če pred tem najdeš prvaka, kot je Megalovkar…
To je noro!
Zresni se. -Konec je z nami.
V modrem kotu pa je domači junak,
Rayburn!
Win, kaj praviš?
Težko bo, ampak Rayburn ima nekaj, česar Gargantuan nima.
Kaj pa? -Tebe, oči.
Pazi, Siggy. Jimbo ima novega pomočnika trenerja.
Prav imaš, Rayburn. Zdaj pa se posvetimo spopadu.
Prav, Rayburn. Veš, kaj moraš.
Vse, kar potrebujemo za zmago, je tu,
tu in tu.
Glej, da bo Stoker ponosen nate.
Pa dajmo!
Pokaži mu vraga!
Obrnjeni STO.
Še ena Rayburnova zmaga, največja vseh časov.
Uspelo mu je, dobil je široki pas, oči!
Adijo, mami. V Pittsmore grem iskat novo pošast za Stoker.
Kaj? Ne. To ni tvoja naloga.
Tega ti ni treba početi. -Očka bi to naredil.
Sem hči Jimba Coyla. To moram narediti.
Na postajo prihaja vlak za Pittsmore.
DOBRODOŠLI V STOKERJU DOMU MEGALOVKARJA
Zadnja postaja, Pittsmore. -Kaj?
Surova! Surova!
Pazi malo! -Stavnica se zapre čez pet minut.
Oprosti.
To!
Dajmo, potrudi se malo. Surova hoče izziv!
Pomiri se.
IME: Surova. MOČ: Zelo močna.
Bi še plesal s Surovo? -Ne!
Kako to boli!
Ti je všeč? Surova je prava surovina.
Skozi okno! Skozi okno!
Če podpišeš za Stoker, se boš bojevala na pravem stadionu.
V višjih ligah se boš spopadala. Jaz pa bom tvoja trenerka.
Z Winnie boš zmagovala.
Ti si trenerka, a?
Za poscat.
Ker bom tvoja trenerka, bova zmagovala.
Bova zmagovala?
Zmagovala?
Winnie?
Še en sok. Z ledom.
Naporen večer, a?
Ne skrbi, sreča se bo obrnila.
Mene poglej. Zadnji cent sem stavil na tega tipa.
Na tipa s čekanom? Gotovo bo zmagal.
Ne, na lenuha z rogovi.
To je Osupljivi Steve.
Niti enega spopada še ni dobil.
Možnost je tisoč proti ena. Če bo zmagal, bom dobil 100.000.
Sam si prosil za to.
Pripravi se na ritbam.
Previdno, sine.
Rayburn mlajši? Super!
Rekel sem, pripravi se na udarec.
No, pa daj, vreča vročega bruhanja.
Oja, bruhnil bom, ne skrbi.
Iz mene bo prišlo veliko bruhanja.
Ki bo megaogabno, jasno.
Tako daleč ne morem skočiti. -Zakaj si splezal gor?
Kulsko se mi je zdelo. Saj je kul, ne?
Bedno je!
Ti si beden! Pridi bliže.
Rayburn ml. Kaj delaš tu?
Presneto. -Daj no, kaj delaš?
Na meni bi moral pristati. Potem bi te obrnil…
Ray-Ray! Tu gori sem! -Kdo je Ray?
Nihče. Nikoli slišal zanj.
Ste videli? To, Steve!
Nehaj se zafrkavati, izgubiti moraš.
Kaj ti je? -Nič.
Držita se scenarija. Ne smemo razjeziti šefinje.
Ne. Prav, Brihta, končajva v slogu.
Napadel bom z japonskim udarcem,
ti ga prestrezi in me dotolci s pestjo.
Klasika.
Mali pujsek gre domov.
Ej, tu sem! Rayburn, ne morem verjeti, da si ti.
To je gotovo usoda. -Dol z vrvi, punca.
Steve, padi že. -Prav.
Oprosti, stari. Mahni me s pestjo.
Ray-Ray, jaz sem, Winnie Coyle!
Spravi se že stran. -Rayburn, po temle morava govoriti.
Stran se spravi, sem rekel.
Ne!
O ne.
Ena.
Dve.
Brihta! Moraš vstati.
Vstani!
Videti je, da poskuša Osupljivi Steve neuspešno izgubiti.
Šest, sedem. -Vstal je!
Osem, devet. -Resno?
Devet in pol. -Daj no, Brihta.
Devet in tri četrt.
Vstani, Brihta. -Devet in devet desetin.
Deset. Takedown. Spopad je končan.
Zmagal sem!
Šibam stran.
Živjo, Denise. -Kam pa kam, Steve?
Nikamor.
Steve.
Steve. Steve.
Videti je, da imava problemček, Stevček.
Plačala sem ti, da izgubiš.
Tako kot vsak večer.
Nesreča je bila. Saj me poznate, rad izgubljam.
Najboljši poraženec sem.
Ja, si bil.
Dobil sem sto tisočakov! Zdaj grem lahko na kolidž.
Veš, kaj se zgodi tistim, ki izdajo lady Krempeljc?
Zelo… -Ja?
Slabe
in boleče stvari.
Lady Krempeljc hoče svoj denar.
Oddolžil se vam bom.
Zastonj se bom tepel. Stranišča bom čistil. Karkoli.
Veš, kaj hočem? Denar, srček.
Vsega. Krat deset.
Nisem najboljši pri matematiki, ampak tega ne morem odplačati.
Lahko pomagam. -Ne poznam je.
Seveda me. Winnie Coyle sem. Spomniš se me, Rayb…
Steve sem. -Halo!
Nerada motim ljubko snidenje,
ampak hočem denar, Steve.
Nočem te videti, dokler ga ne dobim.
Do zadnjega bankovca.
Brihta. Kje si?
Ura tiktaka, Steve. Tiktak, tiktak.
Počakaj! Nisem si mislila, da te bom še kdaj videla.
Pusti me pri miru.
Samo poslušaj me. Lahko ti pomagam dobiti denar.
Megalovkar je odšel.
Najbrž si to videl, tako kot vsi na gnilem svetu.
Kar je bilo super. To pomeni, da Stoker potrebuje pošast.
Ja… Ne.
Lahko ti pomagam. Pojdi z mano v Stoker.
Ne grem nazaj… Tja, kjer nikoli nisem bil.
Ne znaš lagati, Rayburn.
Mala, napačno pošast si našla.
Ne bi rekla, Rayburn.
Rayburn je bil moj oče. Ne bom služil z njegovim imenom.
Nikoli.
Vedela sem, da si ti! Veliko časa je minilo.
Bila sem majhna, ti pa velik. Zdaj si ogromen.
Misliš, da je bila pošastna puberteta lahka?
Oprosti. Moja ponudba je dobra.
Glej, očetovo beležko imam.
Lahko te treniram za pomemben spopad v Stokerju.
Tako bova rešila vsak svojo težavo.
Ti boš trenirala mene?
Stevie!
Kaj še delaš tu? Pojdi po moj denar!
Na pomoč.
Brihta, pedikuro mi boš naredil.
Ne!
No, trenerka…
Stoker? -Ja!
Ni super? Spet bo kot nekoč.
Prepričan sem, da to nima enakega pomena za oba.
Bom morala pešačiti do Stokerja?
Ja.
Vso pot? -Vso pot.
Daj no, nosi me, Rayburn.
Nikoli več me ne kliči tako.
Prav. Ne bom. Če me boš nosil.
Ti je udobno?
Najbrž si utrujena od tega, da si mi uničila življenje.
Potrebuješ blazino? Mogoče čokoladko?
Žal ne puščamo čokoladk na blazini.
Čisto nič se ni spremenilo.
Vem. Čarobno je, ne?
Še vedno smrdi po potu in nogah.
Po velikih nogah.
Prava čudakinja si.
Ja, vem.
Nisi prvi, ki mi je to rekel.
Ne, nisi.
Tak je kot ti, očka.
Bi rad upravičil sloves Rayburnov? -Ja.
Potrebno bo več kot poplesavanje, mlajši.
Zresniti se bo treba.
Steve?
Steve!
Si dobro? -Seveda, nikoli bolje.
Vem, da nočeš biti tu.
In žal mi je, da sem ti naredila štalo v Pittsmoru.
Ampak če tega ne narediva,
bodo podrli stadion in postavili parkirišče.
Samo to mi je ostalo od očeta.
Tudi tvoj oče je del tega. -Parkirišče?
Ja.
Brez pošasti ni denarja.
Mogoče je tako najbolje. -Kaj?
Kako lahko to rečeš? To je zapuščina najinih očetov.
To, da bova rešila stadion, ju ne bo oživilo.
Saj vem. Mislila sem, da boš hotel pomagati.
Rad imam wrestling. Očeta sem imel rad.
Ampak ne bom on.
Samo zaradi tebe. Jaz bom.
In kdo si? Steve?
Tip, ki je tu zaradi denarja. Razumeš?
Razumem. Zaradi denarja.
Odpočij si. Jutri začneva trening.
Trening. Ja, seveda. Dobra.
Točno ob šestih.
Ti to resno?
Kaj?
Dobro jutro. -Živjo, mami.
Kako se počutiš? Si pripravljena?
Misliš, da bom zmogla?
Tega ne boš vedela, dokler ne poskusiš.
Ne pozabi,
treniraj pošast, ki jo imaš, ne pošasti, ki bi jo rada imela.
Je to rekel oče?
Ne, mama. Zdajle.
Prav. -Nekaj si pozabila.
Se vidiva zvečer.
Na to sem mislila.
Očetovi ključi?
Povej Rayburnu, hočem reči Stevu,
da ga gospa C pozdravlja. Zdaj pa ga pojdi trenirat.
Ja!
Dobro jutro, Fred!
Namaste, Winnie!
Vrni se!
Steve.
Pripravljen?
Vstani, zaspanec.
Steve, zbudi se! -Kaj?
Mora me je tlačila, da sem obljubil, da bom vstal in treniral. Res je!
Torej si pripravljen? Začniva.
Kar začni. Postavi stožce in drugo.
Ne. Vstani, gremo, sonček.
Ne zavlačuj. Ne odlašaj na jutri, kar lahko storiš danes.
Zakaj ne najdem bolj športnih klišejev?
Dokler jih ne najdem, trenirajva. -Mala nesramnica si.
Dvigni rit!
Pomembno je. Zelo pomembno.
No, treniranje se mi nikoli ni zdelo pomembno.
Vidim.
Vsi mislijo, da ne bova zmogla, a jim bova pokazala.
Nazaj spat grem.
Ne, pa ne greš.
Samo zmeni se za spopad, jaz bom poskrbel za drugo.
Prav. Zmenila se bom za spopad.
Dobrodošli na večeru pošastnega wrestlinga!
Tehta 18 ton, poznate ga, radi ga imate in se ga bojite:
Wham Bam Ramarilla Jackson!
Prihaja Rammer Hammer!
Rama, Rama, Rama! -Rilla, Rilla, Rilla!
Čas za Ramarillo!
Tip je pravi napihnjenec.
Vse, kar potrebujeva, je tu.
Tu in tu. -To je res izvirno. Ti to resno?
Kaj se greš? -Spodbudni govor imam.
Se ti zdim tip, ki bo padel na hip-hip-hura?
Pa se pomeniva o strategiji.
Fintiraj obrnjeni STO. Ko bo prišel za tabo…
Uporabil bom to, kar znam.
Resno? -Ja, resno.
Ne. Treniram te in potrebujeva strategijo.
Obvladam, zaupaj mi. Glej in se uči.
Pravila poznata. Hočem dobro, pošteno rokoborbo.
Če načrtujeta kaj nedovoljenega, glejta, da ne vidim. Vsak v svoj kot!
Ne premočno, prav?
Oprosti. Rad se smejim. -Jaz se ne smejim.
Pa se bom, ko ti ksiht zarijem v zemljo in ti z rogovi zlomim čeljust.
To bo pa bolelo. Komaj čakam.
Rokoborca krožita drug okoli drugega.
Vi pa se sprehodite v Georgiejino trgovino z žimnicami.
Ojej, kako si me mahnil!
Omedlel bom.
Padam. Pazi!
Po navadi traja toliko časa, da preberem še nekaj oglasov.
Ena! -Kaj delaš?
Vstani, glumač.
Vem, da me slišiš, blefer. Vstani, da te nokavtiram.
Se ti ne zdi škoda? Saj že ležim.
Stoj, na vrsti si.
Zelo visoko si.
Ne, ne, ne.
Vrnita se v svoj kot! Zvonilo je.
Če Ramarillo nokavtira v drugi rundi…
Kaj je bilo to? Sramoto nam delaš.
To ni Pittsmore. To je pravi spopad.
Ne moreš predati spopada. -Ja, zdaj razumem.
Samo poskrbeti moram, da ne bom umrl, potem pa cincin.
Tako žvenketa denar. -Če izgubiš, ni denarja.
Kaj? Rekla si, da je plačan spopad.
Saj je, zmagovalec dobi vse.
Nisi prebral, kaj sem ti dala podpisati?
Nihče ne prebere! -Torej, če hočeš denar,
bova morala temeljito spremeniti strategijo.
Si pripravljen? Poskušaj zmagati.
Prav, pametnjakovička. Kako?
Močan je.
Ja, vem. -Srhljivo močan je.
Ampak to pomeni, da ni vzdržljiv.
Zato teci od njega.
Če te ujame, naj te udari. Potem spet teci.
To je tvoj načrt?
Ko se bo izčrpal, bova napadla.
Tečem stran in mu dovolim, da me mahne.
Če te položi, boš vstal.
Veliko laže je, da ostanem na tleh.
Vstani! -Prav.
O ne.
Zdaj tečem v krogu in upam, da se bo utrudil?
Ja. Dajmo!
Kar teci, dobro ti gre! Upam, da bo delovalo.
Nisi rekla, da ni vzdržljiv? -Tako je v teoriji.
Se vidiva, naivnež!
To boli.
Kar naprej, upočasnil se je.
Res? Meni se zdi hitrejši.
Pazi!
Ne, ne, ne.
Mu udarci ne pridejo do živega?
Vstani, prihaja.
Pritisni ga ob tla!
Manj izčrpan sem kot ti.
Konec je z njim!
Zmagovalec je… Osupljivi Steve?
Ja! To! Bravo, Ray… Hočem reči Steve!
Oja!
Uspelo ti je! Zmagal si!
To je zmaga? -Ja. Kakšen je občutek?
Ni slabo.
Ne počutim se slabo.
Zdaj pa moj najboljši del, najhujši spopad tedna.
Ta teden ni bilo težko izbrati, Marc.
To je žalitev za šport.
Za vse športe, ne le tega.
Za tekmovalnost, za božjo voljo! Grozno!
Prav. Pomirite se, Marc.
Z dna lige bomo skočili na njen vrh.
Slitherpoole!
Kako brutalen takedown! Ste se spraševali,
kako bo Megalovkar kos pritiskom v mestu?
Nikoli ni bil boljši.
Kdo je najboljši vseh časov?
Jaz, jaz sem najboljši rokoborec vseh časov!
Zakaj nas je zapustil? Pogrešam ga.
Tako velik je, hiter in močan.
Čisto nasprotje pošasti, ki jo je privlekla Winnie.
Ne zna odnehati.
Zakaj?
ODDAJAMO
Najhujša tekma tedna.
Vem. Moja prva zmaga. Pa po teveju je bila.
Fantastično. -Ne. Ne, ni fantastično.
V Stokerju se nihče ne bo spopadel z nama.
Za trenutek sem bil ponosen nase.
Tega je zdaj konec. Še vedno potrebuješ veliko denarja.
Jaz pa moram preprečiti Jimothyju, da naredi parkirišče.
Zresniti se morava.
Sovražim resnobo.
Začneva delati po knjigi, očetovi knjigi.
V njej je recept, ki te iz bedaka spremeni v junaka.
Iz bedaka? To je pa res motivacija.
Prvo poglavje: osnovni fitnes.
Sem že utrujen.
Ja, pa dajva.
Ena.
Tega ti bom štela.
Ena… Četrtina.
Ena, ena, polovica.
Ne razumem. Glasba je prava.
Moral bi biti boljši.
Manj bi moral jesti za zajtrk. -Ja, res je.
O prehrani bova govorila pozneje, zdaj pa pojdiva gledat video.
Glej! Obrnjeni STO. Neubranljiv je.
Mi boš res kazala očetov film? -Ja, vrhunski je bil.
S tem imam težave. Nisi slišala za očetovski kompleks?
Res je. Oprosti.
Prav. Kaj pa vaje z vizualizacijo?
Vidiš?
Zmečkal te bom.
Saj mi sploh ni treba vizualizirati.
Kar naredim lahko.
Zresni se, Steve.
Daj no, sprosti se. Samo hecam se.
Ampak pošastni wrestling ni hec. -Prav, Jimbo.
Ne trudiš se!
Trudim se, da ne bi bil zadrt. Tudi ti poskusi.
Ne da se te trenirati.
Ti pa ne znaš trenirati.
Oprosti. Zato sem odšel iz Stokerja.
Vsi hočejo, da sem kot oče. Pa nisem on.
Prav. Mogoče imaš prav.
Mogoče sem se tega lotila narobe.
Začniva znova.
Kaj te zjutraj spravi pokonci?
Kaj ti požene kri po žilah? Kaj rad počneš?
Nič. -Daj no, gotovo je kaj.
Oprosti, dobesedno rad počnem nič.
To ne bo dovolj.
Spim? -Res?
Oja, res. V tem sem dober. Pa tudi sedim rad.
Ne pomagaš. -Sem omenil sedenje? Pa jem rad.
Je še kaj?
Tudi salsa, ja. To pa je najbrž vse.
S čipsom?
Jasno sem povedal. Salsa.
Salsa ples?
Ne plešem rad.
A tako?
Ničesar ne počnem raje od plesa.
Rajši imam tradicionalno kubansko salso,
ampak ta hitri tempo je tudi super.
Presenetljivo dober plesalec si.
S hitrimi sem se družil, ko se je oče dvobojeval na Kubi.
Pri rokoborbi je 80 % delo nog.
Tango sem se naučil v Argentini, flamenko v Španiji.
Tisto je bilo drugačno življenje. Kaj pa tole?
Čakaj. -Ni slabo za 22 ton.
Leva noga. Desna noga.
Leva. -In veliki finale.
Oja!
PRETEP NA DNU LIGE
Super ti gre!
Kje je?
Sploh ga ne vidim.
Noro hiter je.
Upočasniti ga moraš. Načrt Tango!
Ja! Kar tako naprej, deluje.
Zdaj!
Steve je zmagal! To!
To, čemur smo priča, je sramotno.
Kaj delaš?
Plesati se učim, da te bom bolje trenirala.
Ne, ne plešeš. Vidiš? Vidiš, kaj delam?
Trudim se. -Pogosteje moraš ven.
Steve, zbudi se. Se pretvarjaš, da spiš?
Dve!
KALORIJE HITROST
Dajmo. Ko boli, pomeni, da gre šibkost iz telesa.
Buden sem.
Ja.
Ja!
Steve! Petko!
To je ples!
Salsa za začetnike
Sobotna tekma je razprodana.
Neki plazilec iz vzhodne lige se levi.
Ogabno.
Vem. Zato naju bodo vzeli za zamenjavo.
Edina težava je, da je tip res velik.
Ogromen je.
Tako velike reči še nisi videl. Velikanski je.
Daj no.
V mojih ustih je.
Premagala ga bova samo tako, da ga spraviva na hrbet.
Kako bova to naredila?
Počakaj.
Pomoč bova rabila.
Dolgo se nisva videla, Steve.
Kaj?
Pripravi se.
Nihče ne pošlje Ray-Raya v kot.
Dvigni!
Dvigni me!
Še enkrat!
Spet!
Tako, ja. Uspelo ti je.
Zdaj pa dvigni.
Uspelo ti je! Zmagal si!
Mac, to ni pošastni wrestling.
To je žalitev za šport. Vsi bi morali biti zgroženi.
Vseeno sta trikrat zmagala.
In kako povezuje kubansko salso s sodobnimi gibi!
In konča s tehničnim dvigom.
To je zelo zahtevno.
Tvoje poznavanje plesnih gibov me bega.
Tiha voda bregove dere, Marc.
Ja, Mac. Z zadnjega spopada Winnie Coyle in Osupljivi Steve!
Čestitam za zmago.
Ampak, prosim, naj kdo prizna,
da to ni rokoborba. To vesta, ne?
Trenerka Winnie, v živo smo.
V živo? V živo smo? Ja, v živo smo.
Precej vroče je. Škoda, da nimam pahljače.
Ko smo že pri tem, vaša velika občudovalka sem.
Ampak glede tega, kar ste rekli…
Če to ni rokoborba, kako to, da zmagujeva?
Pa te je, Marc. -Tudi prav.
Zmagala sta proti zelo vprašljivim nasprotnikom.
Kaj zdaj čaka Osupljivega Steva?
Upala sem, da boste vprašali. Pripravljena sva na nov spopad.
Veste, kje ga hočeva? V Stokerju!
Stoker! Kar povej jim, Winnie!
Tako je, spopadla se bova z vsako pošastjo.
Pošasti in trenerji, če bi se radi pomerili
z nepremagljivim Osupljivim Stevom,
me pokličite.
Sta pripravljena na velik spopad v Stokerju?
Jimothy. A gledaš?
Glej, tresem se.
Še vedno se tresem.
Glej moje roke. Je bilo pretirano? Bilo je, ne?
Pri wrestlingu "pretirano" ni nič takega.
Res je.
Kaj bova zdaj, trenerka?
Zdaj? Čakala bova.
Tu trenerka Winnie Coyle.
Trener Kralja Gorgea. Vžgalo je!
Res? Rad bi se spopadel z Osupljivim Stevom?
V Stokerju? Z veseljem sprejmeva.
Imava spopad v Stokerju!
Prav, Kralj. Dobila sva tekmo, ki je ne moreš izgubiti.
Daj no, Kralj!
Samozavest boš dobil. Dobro se boš počutil.
Novi znak je super, Fred.
Hvala, Winnie. Sam sem ga naredil.
Sedem rjuh sem porabil, da sem pravilno zapisal "osupljivi".
S-T-O-K-E-R!
Stoker!
S-T-E-V-E!
Steve!
Stoker! Steve!
Kaj se dogaja? -Žal mi je, Winnie.
Vem, da ti te stare in nekoristne stvari veliko pomenijo,
ampak moramo jo izprazniti.
Vrgli jo bodo v zrak. -Kaj?
Ne, ne smejo! Ni nam treba prodati Jimothyju.
To je moje. -Zmenili smo se za tekmo v Stokerju.
Jimothy je zvišal ponudbo, če pohitimo s podpisom.
Za veliko denarja gre. -Kaj?
Prosim, gotovo se da kaj narediti.
Žal mi je, prepozna si.
Župan bo danes podpisal pogodbo na slitherpoolskem stadionu.
Pijte Megalovinado, uradno pijačo najboljših časov…
Kako že?
Megalovinada, uradna pijača najboljših… Ne.
Uradno odlična časov… Pijte veličino! Tokrat…
Ogabnega okusa je. To ne more biti moja pijača.
Kdo je to odobril?
Ti. -Jaz?
Pet minut odmora.
Ponastavimo.
G. Jimothy? Stokerski župan je tu.
Najlepša hvala, g. Jimothy.
Rešili ste nam kožo. Lačen sem.
Jaz tudi. Postim se.
To počnem že en teden. Moj krvni sladkor je ponorel.
Piškot bom pojedel. Mi lahko kdo prinese piškot?
Stojte, tega ni treba narediti. G. župan, ne podpišite.
Sem že. -Ta del mi je všeč.
Živčen sem. Včeraj sem vadil podpis. Samo načečkam?
Čakajte! G. Jimothy, Stoker ima novega prvaka.
Vsi Stokerčani ga bodo prišli gledat. Ne potrebujemo vašega denarja.
Je to res, Winnie? -Ja.
Steve je dobil ponudbo za spopad s Kraljem Gorgeem.
Tako je.
Kralj Gorge? Mater.
Odkar sem ga uničil, ni pomolil smrčka iz utice.
Strt je. To vedo vsi v wrestlingu.
Kakšna sramota. Nisi vedela tega?
Stari Gorge se ne bo več bojeval.
Tudi če se bo, se ne bo na stokerskem stadionu.
Podpiši, Jimothy.
Ne razumem.
Še vedno ne razumeš? Ne gre za denar.
Stokerski stadion bomo podrli, ker jaz tako hočem.
Zakaj?
Ne glede na to, koliko prvenstev zmagam,
bo vedno kdo rekel, da nisem tako dober kot Rayburn.
Pomislil sem: Lahko živim v njegovi senci
ali pa uničim vse, kar meče to senco.
Pa sem mislil, da imam jaz težave. To je noro.
Kdo te je kaj vprašal? Ogaben si.
Ples ni wrestling. Beden si.
Spusti ga! -Prav.
To bojo vsi gledali.
Prosim, ne naredi tega.
Stadion temu mestu pomeni vse.
Meni tudi.
Prosim, ne vzemi nam tega.
Winnie, ne gre zate.
Ampak zame. Podpiši, Jimothy.
Ti je prav? Da bo uničil vse, kar sta ustvarila z očetom?
Tvojega očeta sem imel zelo rad.
Z Rayburnom je počel čudovite stvari.
Zdaj sem jaz na vrsti, da počnem čudovite stvari z Megalovkarjem.
Samo wrestling je.
To, kar počneš s plesom…
Vesel sem, da Jimbu tega ni treba gledati.
Zdaj imaš dovolj denarja, da plačaš lady Krempeljc.
Ne potrebuješ me. Pusti me pri miru.
Tudi če bi hotel…
Zdaj živim tu.
Hotela sem rešiti očetovo zapuščino.
Pa sem jo uničila.
Osmešila sem ime Coylovih.
Še vedno lahko spremeniš ime in zbežiš.
Pri tebi je šlo, Steve.
Če nisem Winnie Coyle, sem nihče.
Daj no, Winnie.
Žalosten konec stokerske zapuščine.
Saj sem ti rekel, Mac.
Vse skupaj je bilo v posmeh in sramoto športu.
In v sramoto Coylu, vam rečem.
Vesel sem, da je tega konec.
Fino je bilo, dokler je trajalo.
Še vedno mislim, da Steva čaka svetla plesna prihodnost.
Prosim te! Kdo ima sploh rad ples?
Vsi imamo radi ples! Začni živeti, Marc!
Glej, kdo se je vrnil.
Vse je tu.
Vem, ker sem preštel vse bankovce.
Zelo majhni so.
Stara garderobna omarica te čaka.
Dobrodošel doma, baletnik. Pogrešali smo te.
Po tej pustolovščini si postal zelo priljubljen.
Danes smo veliko stavili na tvojo zmago.
In ko boš izgubil, bom vse obdržala.
Ja, vem, kako gre.
Moj najboljši poraženec si.
TNT NEVARNO
Ej. Naredila si, kar si mogla.
Zakaj se potem počutim, kot da sem vse razočarala?
Pa nisi, ljubica.
Trenirala si Ray-Raya, neverjetna si bila.
Lahko si ponosna nase.
V redu je, mami. Zdaj mi je vseeno.
Ledeni jogurt vse pozdravi. Kakšen okus boš?
Čokoladnega. -Prav.
Ojoj, kaj delaš tu?
Naravnost v uč!
Oprosti. -Je že v redu.
Moral bi prej poklicati. Pa nimam telefona.
Niti žepa niti…
Hočem nazaj svojo trenerko.
Ne razumeš? Vsem sva v posmeh. Ne spadava v ring.
Poznaš občutek, kot ga čutiš zdaj?
Tako sem se vedno počutil.
Ves čas sem bežal pred tistim, kar sem pričakoval od sebe
in kar so pričakovali od mene, da nisem ugotovil, kaj sem lahko.
Zdaj sem ugotovil.
Vem, da ne bom nikoli GOAT ali nosilec širokega pasu.
Pa nič hudega.
Ne bom pa spet zguba.
Za to se lahko zahvalim tebi. Zaradi tebe nočem več izgubljati.
In veš, kaj? Občutek je super.
Prvič se počutim dobro.
Hvala.
Rayburn, veš…
Hvala.
Prav. Dovolj osladnosti.
Pomagal ti bom rešiti stadion.
Kaj?
Na fantastičnem satelitskem parkirišču
boste lahko parkirali na kakovostnem asfaltu.
Tega že dolgo niste videli.
Narisali bomo lepe rumene črte.
Z avtobusom…
Je na vrhu plavut? Ne bom povedal.
In greste znova gledat spopad Megalovkarja
v nobel in oddaljeni Slitherpoole.
Ti plačaš vroče hrenovke! -Kolega.
Boli me. Razstreliva stadion in pojdiva.
Z veseljem.
Pet, štiri, tri, dve, ena, zdaj!
Kakšno razočaranje.
Kaj je, fanta? Prišla, videla, nerazstrelila.
Pa ne spet tadva klovna. -Oja.
Se bojiš klovnov?
Nekateri so res srhljivi, ampak midva?
Ja! Izzvat sva te prišla, orjaški tepec.
Tepec? -Ja. Izzivam te, megamehkužec.
Spopadel se bom s tabo tu, v Stokerju.
Pa ja!
Zakaj bi se spopadel z bednikom, kot si ti, Steve?
Nisem Steve.
Sem sin enega največjih pošastnih rokoborcev vseh časov.
Kaj? -Kaj?
Sem Rayburn ml.
To je… -Nemogoče.
Ja! Kako te je zatrl! Rayburn!
Ni govora. Se zafrkavaš?
Zdaj vidim.
Si dobro?
Ja. Dober občutek je, da sem dal to iz sebe.
Rayburnov mulc si? -Ja, je.
Če bi rad vrgel v zrak Rayburnovo izročilo, se bori z njegovim sinom.
Pred tabo stoji.
Uničil te bom.
Kot si uničil Kralja Gorgea?
Pa nam povej, kako.
Kaj? O ne.
Je bilo v tretji rundi? Midva sva še boljša.
Eno sva rekla, ne tri. Eno rundo se bova bojevala.
Zaneslo me je. Kar je, je.
Tako je, tri.
Misliš, da boš zdržal tri runde z Megalovkarjem?
Stavimo.
Stavimo? -Bojevala se bova tri runde s tabo.
Če preživim, bo Stoker obdržal stadion.
Razen če si strahopetno pišče.
Prav, velja! Ko bo Megalovkar končal,
ne bo ostalo nič od tebe, mesta in od vajinih precenjenih fotrov.
Megalovkar bo vse to pokopal.
Bomo videli.
Pokaži to tu, v Stokerju.
Stoker! Stoker!
Neverjetni prizor v Stokerju. Rayburn Jr.
Tako je, sin legendarnega Rayburna.
Kaj je rekel?
Mater… -Vola in krompir bomo imeli za kosilo.
Vsi smo noro navdušeni
nad spopadom stoletja.
Steve je Rayburn ml.
Težko bo segel čez očetove čevlje. Če bi nosil čevlje.
Ne spomnim se, da bi nosil čevlje. Pozabite na to.
Zdaj pa adijo, Osupljivi Steve,
in pozdravljen, Rayburn ml.
No…
Mesto je postavilo
čudoviti protimegalovkarski poligon za okretnost in izmikanje.
Znan tudi kot špalir pogube.
Prav nič prijetno ime.
Nič doslej se ne more meriti z Megalovkarjem.
Mogoče pa nama uspe.
Če boš preživel špalir in prišel do očetovega kipa.
Baletnik, obuj rdeče čeveljce in zapleši.
Znova.
Najpomembneje je, da onesposobiš Megalovkarjevega aduta.
Njegovo desno kljuko. -V imenu je.
Lovke! Saj sem hotel reči.
Izkoristila bova vse zvijače iz podzemlja,
vse plesne gibe s tvoje plesne turneje…
Daj no!
Vse fore in fokstrot.
Pojem v dežju!
Črv.
Pop and lock.
Napad je najboljša obramba? Ne, obramba je najboljša obramba!
Estetika ni pomembna, samo tri runde morava zdržati.
To je bilo lepo.
Na preživetje!
Nisi še končal.
Sem zdaj pripravljen?
Pripravljen si, Rayburn.
Navdušen sem, da sem spet v Stokerju.
Vsi smo navdušeni.
Nocojšnji spopad se bo zapisal v zgodovino kot največji vseh časov.
Ali najkrajši, najbolj boleč in sramoten v poklicnem wrestlingu.
Molim, da bo spopad dober, ker…
Nocoj nočem domov.
Očitno je tu zadaj zgodba, ampak moral te bom prekiniti.
Slišim namreč, da nas še nekaj trenutkov
loči od prihoda tekmovalcev v ring.
Si pripravljen, prvak? -Naj se predstava začne.
To je uničilo moj frajerski prihod.
Gospe in gospodje!
Poseben dogodek svetovnega pošastnega wrestlinga.
En stadion. Ena priložnost.
Dve pošasti.
Smackdown za rešitev stadiona!
Prosim, zmagaj! -V tem kotu je 22-tonski,
13-metrski Stokerčan…
Rayburn ml.!
Oja.
Rayburn Jr.! -Saj bo šlo, Winnie!
Poznam jo! V moj bistro hodi.
Glej to samozavest, Marc.
Nekdo mora reči to o Rayburnu ml.
Vemo, da je drzen in pogumen, ampak tri runde z Megalovkarjem?
Kje je imel glavo! Mogoče se mu pošastno meša.
Ne vem. -Nocoj je veliko odvisno od njega.
Ne pozabimo omeniti, da je v njegovem kotu
mlada trenerka Winnie Coyle.
Tako je: hči legendarnega trenerja Jimba Coyla.
Winnie, ne glede na nocojšnji izid,
tvoj oče bi bil zelo ponosen nate.
Hvala, mami.
V Stoker pa se je vrnil
nepremagani prvak in nosilec širokega pasu
Megalovkar!
Kaj bo dobrega, Stoker? Pogrešate to?
Pozabite nanj, ker ga ne boste več videli.
Ray, si v redu?
Rayburn! Me slišiš?
Na smrt me je strah.
Tega ne bom zmogel. Ne morem biti on.
Ne, ne moreš.
Ni treba, da smo kot očetje.
Moramo biti mi. To si mi ti pokazal.
Oni so pisali svojo zgodbo, mi pa pišemo svojo, zdaj.
Mogoče je bila njuna dramatična in grozno resna.
Najina pa je mogoče bolj podobna burleski.
Obožujem burleske. -Jaz tudi. Zlasti take o prijateljih.
Si pripravljen na boj in na to, da se osmešiš?
Ja. -Kako osmešiš?
Zelo, zelo osmešim.
Pa se sekirava zaradi tega? -Ne.
Ne slišim te. -Ne sekirava se zaradi tega!
Zberi se in si nadeni strog obraz.
Čas je za wrestling.
In ples. Oboje!
Odmor. Je bil to spodbudni govor?
Zelo si me navdihnila. -Res?
Ja, to bi morala početi pred vsako tekmo.
Rokoborca, stopita na sredino ringa.
Prav, poskusiva priti do tretje runde.
Če boš preživel, greva na ledeni jogurt.
Obožujem ga. Če bom preživel?
Prav, as, hitro opraviva.
Z vročo Edno sem zmenjen.
Hočem dober, pošten boj. Ubogajta moja pravila.
Dotaknita se z okončinami in se spopadita.
Zapleš…
Očitno grem domov.
Očitno res, Marc.
To! -Kaj? Sporočilo pišem.
Smo zmagali? Lahko slavim?
Ne, čakajte, vstal sem.
Dober udarec je bil. Srečo si imel, ampak mi ni nič.
Kaj?
Kaj čakaš? Mahni ga.
Daj no. Resno?
Rayburn se sploh ne bori. Misli, da bo zmagal s plesom.
Videti je tako, Marc. Priznati moram, da je uspešen.
Njegove roke glej, ne spretnih nog.
Ja! To! -Resno?
Smo prišli gledat to?
Megalovkar mu ne pride blizu.
Pazi!
Spet je zgrešil.
Pa smo tam.
Pazi na lovke! -Kaj?
Izmuznil se je.
Naravnost v steber. -Ja!
Ne morem verjeti očem!
Rayburn še ni zadal udarca, pa je še vedno v igri.
Tu imaš, izdajalec!
Nocojšnja specialiteta: ocvrti kalamari.
Megalovkar se peni od jeze. Nič čudnega!
Nam lahko vrnete denar?
Nerad priznam, da si imel prav, Marc.
Ne vem, če temu lahko rečemo pošastni wrestling.
Bojujem se. Res se bojujem.
Zbran ostani. Ledeni jogurt še ni tvoj.
Misli, da naju je dobil s svojimi plesnimi korakci.
Ne ve pa, da tudi midva poznava korake.
Povabiva ga na ples. -Z veseljem.
Rayburn, pleši okoli njega, ne z njim!
Siggy se je očitno pripravil. Je to paso doble?
Oba plešeta. Hudiča. Tega ne morem gledati.
Megalovkar obvlada!
Priden!
Krasna poteza!
Ne bom gledal. -Tu je.
Ne sme te spraviti v kot. -Spopad je končan.
Ne še.
Ne vem natančno, kaj gledamo,
ampak mi je všeč. Zelo.
Morda bolj od pošastnega wrestlinga. -Daj no.
O, fant.
Megalovkar se je prilepil nanj kot zoprn osip.
To je prelahko.
Vam je to všeč?
Supleks!
Mesarsko klanje.
Sodnik bo moral posredovati.
Rayburn, pazi!
O ne! -Konec je, ljudje. Spopad je končan.
Očetu delaš sramoto.
Če boš nadaljeval, te bom pokončal.
Ostanke pa pokopal pod ruševinami stadiona.
Zvonilo je. Ločita se!
Megalovkar ni hotel, da se runda konča. Ne bo več dolgo trajalo.
Samo še eno rundo mora zdržati, pa bo rešil stadion.
Pa ne bo, Mac.
Megalovkar bo uničil Rayburna ml. Kar verjemite.
Winnie, poslušaj me. Ne kaže dobro.
Megalovkarja nič ne ustavi, ko zavoha kri v vodi.
Prosim te, ne daj Ray-Raya nazaj v ring.
Bi bila rada trenerka? Najprej misli na pošast.
Konec je. Winnie Coyle bo vrgla brisačo.
Čakaj, kaj delaš?
Samo stavba je, Ray.
Winnie. Ray-Ray.
Ne pozabita, da stadion ni zapuščina vajinih očetov.
To sta vidva.
Kdo je zdaj stisnil rep med noge? Ničla si.
Vedno boš ničla.
Rayburn ml.
Radi te imamo, Rayburn ml.!
Rad bi nadaljeval.
Ne. Ray, ni vredno.
Ja, je.
Vendar bova morala temeljito spremeniti strategijo.
Si pripravljena?
Poskušala bova zmagati. -Zmagati.
Ne more me mlatiti, če bom jaz mlatil njega.
Tako je. -Samo še eno rundo.
Saj bo šlo, ampak nekaj moraš narediti zame.
Karkoli. -Dati mi moraš nasvet.
Se bosta vrnila v ring?
Siggy.
Nismo še končali. -Oja.
Čakaj malo. Rayburn se bo tepel.
Ne vem, ali je to pametno.
Ste resni? Ne morem verjeti.
Povej, ko bo konec. Ne morem gledati.
Naredi to za Stoker!
Odpadnika združi z bičorepom.
Če to ubrani,
ga čim močneje mahni v lovke.
Saj si rekla lovke, ne?
Ja. Lovke. Prav.
Vse, kar potrebuješ za zmago, je tu, tu in tu.
Saj bo šlo.
Ostati bi moral na tleh, tepec.
Ne veš, v kaj si se vpletel.
To! -Kaj?
Kaj? Rayburn je položil prvaka? Neverjetno!
Zdaj se pa pazi. -Končno gledamo wrestling.
Dajmo, Rayburn!
Res se pretepata, tako kot je treba.
Daj no, kaj čakaš?
Sploh ne bi smela biti v istem ringu. Onesposobi ga.
Ne spusti ga tako blizu.
Tako se dela. -Čas je, da zapremo ta plesni klub.
To gotovo ni prijetno!
Ne, ni.
Rayburn! Ne igraj njegove igre. Občuti ritem.
Spopad je veliko boljši, kot smo pričakovali.
Dajmo, Rayburn. Pokaži nogice.
Winnie je izumila nov slog wrestlinga. Megalovkar je čisto izgubljen.
Duhove vidim, Sig! -Smeši naju.
Ves čas se premika. -Pazi!
Rayburn iz zasede.
Na preži je. Ne pusti se. -Takega spopada še nisem videl.
Podrl ga je na tla, Rayburn pa je vrnil s pestjo.
Ne pravim, da sem se motil,
ampak mogoče nisem imel čisto prav pri teh dveh.
To je zares neverjetno.
Nisem si mislil, da bom dočakal dan,
ko bo Marc priznal, da se je motil.
Vedno je enkrat prvič.
Runda bo kmalu končana. Drži se.
Saj se držim. Samo to delam.
O ne. Megalovkar ga je zgrabil.
Sveder!
Kaj? Vstal je? -Vrti se kot breakdancer!
Toda Megalovkar je bil pripravljen.
Rayburnu ne kaže dobro.
Priseski! -Kaj?
Priseski!
Tepec! -Kaj je to?
Rayburn ga je pošteno nasadil.
Pokaži, kaj zmoreš, Ray!
Uspelo mi bo, Winnie.
Nemogoče! Megalovkar je v težavah.
Dajmo!
Zakaj?
Ste videli? Ste videli to?
Oba sta na tleh!
Ne! Rayburn!
Ena. -Dajmo, prvak.
Vstani. -Dve.
Dajmo, Rayburn, vstani!
Tri. -Vstani.
Štiri. -Konec je z njim.
Pet.
Dajmo, Rayburn.
Vstani! -Dajmo, Rayburn!
Vstani! -Dajmo! Za Stoker!
Dajmo! Vsi!
Ja! -To! Peče, a?
Rayburn je vstal! Saj ne dojemam, kaj se dogaja.
Rayburn ga je ukanil. Me zafrkavate?
Zapletla sva se.
Rayburn ga drži za lovke in vihti. Prvak je na vrveh.
Dajmo! Zdaj!
Pripravite se za bamrit!
Rayburn ga je podrl! Prvak je na tleh!
Ena. Dve. Tri.
Prvak, vstani! -Štiri. Pet.
Šest.
Sedem.
Ne morem gledati. -Osem.
Devet!
Vstani! -Deset! Konec.
To je neverjetno! Rayburnu ml. je uspelo. Brez besed sem.
To! -To je moja hči. Njena mama sem.
To pa je najina pošast!
Fred. -Kaj? Smo zmagali?
Rayburn ml.!
Uspelo nam je. Znova bom izvoljen.
Ocvrti kalamari za vse!
Kaj? Ne, ni me premagal.
Ne!
Naš mali Stevie je zmagal, Brihta! Ponosna sem.
Winnie. -Vem, mami.
Winnie, uspelo nama je. Stadion sva rešila.
Res je, prvak.
Prvak? Prvak.
Prvak!
Novi nosilec širokega pasu,
Rayburn ml.!
Živjo, Winnie. -Živjo, Siggy.
Motil sem se. Vražjo pošast imaš.
Pošast pa ima vražjo trenerko.
Hvala, Siggy.
Pridi sem, frajer.
Dosegel si največji preobrat v zgodovini pošastnega wrestlinga.
Kaj čutiš? -Čutim…
Da bi zaplesal!
Resno?
Dobro sem, če koga skrbi.
Ja!
Migaj! Ja!
Glej to damo!
Pa dajmo!
RAYBURN IN ML.
Preveč ledenega jogurta sva požrla.
Možgani so mi zmrznili.
Trening jutri ob šestih.
Tudi telo mi je zmrznilo. To je res motnja. Zdravstvena.
Ne vem, ali bom lahko prišel.
Prevedla Lorena Dobrila